HyQvia 100 mg/ml infúzny roztok subkut. - etabletka
Liek patrí do skupiny liekov zvaných „normálne ľudské imunoglobulíny“. Liek sa používa u pacientov so slabým imunitným systémom, ktorí nemajú dosť protilátok v krvi a často dostávajú infekcie. Pravidelné a dostatočné dávky lieku môžu zvýšiť príliš nízke hladiny imunoglobulínu v krvi pacientov na normálne hladiny (substitučná terapia). Liek sa predpisuje ako substitučná liečba pacientom, ktorí nemajú dostatočné protilátky, vrátane nasledujúcich skupín: pacienti s vrodeným nedostatkom tvorby protilátok alebo pacienti, ktorí dokážu len čiastočne tvoriť protilátky (primárna imunitná nedostatočnosť), pacienti s určitým druhom rakoviny krvi (chronická lymfocytová leukémia), ktorá vedie k nedostatočnej tvorbe protilátok a opakovaným infekciám, u ktorých zlyhalo preventívne podávanie antibiotík, pacienti so špecifickou rakovinou kostnej drene (mnohopočetný myelóm) a nedostatočnou tvorbou protilátok a opakovanými infekciami, ktorí nereagujú na vakcínu voči určitým baktériám (pneumokoky), pacienti s nízkou tvorbou protilátok po transplantácii buniek kostnej drene od inej osoby. Viac na adc.sk Použitie: Dávkovanie a dávkovacie schémy Dávka je vypočíta lekárom na základe hmotnosti pacienta. Odporúčaná počiatočná dávka: 400-800 mg/kg/mesiac Na začiatku: 1/4 dávky 1x týždenne a následne postupne zvyšovať až na 3 – 4 týždňové intervaly medzi infúziami. Spôsob použitia: Liek sa podáva infúziou pod kožu (subkutánne podanie) v oblasti brucha a stehien. Ak sa použijú dve miesta, tieto dve miesta infúzie musia byť na opačnej strane tela. Dve zložky tohto lieku sa musia podávať postupne rovnakou ihlou, pričom sa začína rekombinantnou ľudskou hyaluronidázou, po čom nasleduje 10 % IG. Technika aplikácie je uvedená v Podrobných pokynoch na použitie. Upozornenie Počas tehotenstva sa má liek podávať opatrne. Počas dojčenia je možné pokračovať v liečbe. V prípade plánovaného očkovania vakcínami upozorniť a poradiť sa s lekárom vzhľadom na potrebné rozostupy medzi injekciami. S domácou liečbou sa nesmie začať skôr ako pacient dostane úplné pokyny. Ďalšie osobitné upozornenia sú uvedené v SPC (časť 4.4).